ཉིན་དེའི་ཞོགས་པར་ང་རང་སློབ་གྲྭར་འགྲོ་འཕྱི་བས་དགེ་རྒན་ཧན་མེར་གྱིས་བཀའ་བཀྱོན་གནང་བར་ཞེད་སྣང་སྐྱེ་བཞིན་སོང་།ལྷག་པར་དུ་ཁོང་གིས་ང་ཚོར་དབྱེ་ཚིག་གི་དྲི་བ་གནང་རྒྱུར་གསུངས་ཡོད་ཀྱང་།ངས་དྲིས་ལན་ཡིག་འབྲུ་གཅིག་ཀྱང་འདེབས་མི་ཤེས་པས་སློབ་གྲྭར་མ་ཕྱིན་པར་ཕྱི་རོལ་ཏུ་རྩེད་འཆམ་ལ་འགྲོ་སྙམ།ཨེ་མ།ནམ་ཟླ་ནི་ཅི་འདྲའི་དྲོ་ཞིང་འཇམ་ལ་ནམ་མཁའ་ནི་ཅི་འདྲའི་དྭངས་གསལ་གཡའ་དག་པ་ཞིག་རེད་ཨང་།ལྗོན་པའི་ཚལ་ན་འཇོལ་མོས་འགྱུར་ཁུག་སྙན་པའི་གླུ་དབྱངས་སྒྲོག་ཅིང་།